
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 20ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 371/2012
ΘΕΜΑ: «Εξέταση αιτήσεως του κ. Δίπλα  Δημητρίου με την οποία ζητείται η απαγόρευση στάθμευσης  έμπροσθεν του καταστήματός του, που βρίσκεται επί της οδού Αλφειού 91, στη Δ.Κ. Πύργου»                                             

    Στον Πύργο και στο Δημοτικό Κατάστημα σήμερα στις 17                                                                  του μηνός Οκτωβρίου, του έτους 2012, ημέρα Τετάρτη και ώρα 19.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 46429/12-10-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία,  14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Ανδριόλας Γεώργιος, 23. Κουρμπανάς Γεώργιος, 24. Λιατσής Δημήτριος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 30. Σκαρτσιάρης Πάνος – ανεξάρτητος Δημοτικός Σύμβουλος.
ΑΠΟΝΤΕΣ:
1. Φραγκαντώνης Παναγιώτης, 2. Δημόπουλος Φώτης, 3. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.   

    Επίσης για το συγκεκριμένο θέμα προσκλήθηκε με την υπ’ αριθμ. 46427/12-10-2012 έγγραφη πρόσκληση του Προέδρου, ο Πρόεδρος της Δ.Κ. Πύργου κος Δαρζέντας Σπυρίδων, ο οποίος δεν προσήλθε αν και νόμιμα κλήθηκε. 
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

                                                --------

    Ακολούθως ο Πρόεδρος έθεσε υπόψη του Δημοτικού Συμβουλίου το 12ο  θέμα της ημερήσιας διάταξης με τίτλο: «Εξέταση αιτήσεως του κ. Δίπλα  Δημητρίου με την οποία ζητείται η απαγόρευση στάθμευσης  έμπροσθεν του καταστήματός του, που βρίσκεται επί της οδού Αλφειού 91, στη Δ.Κ. Πύργου» και ανέφερε:

    Η Επιτροπή Ποιότητας Ζωής με την αριθμ. 96/2012 λαμβάνοντας υπόψη της:

Α. Την υπ’ αριθμ. 18619/20-4-2012 αίτηση του κ. Δίπλα Δημητρίου με την οποία ζητείται η απαγόρευση στάθμευσης έμπροσθεν του καταστήματός του, που βρίσκεται επί της οδού Αλφειού 91.
Β. Το υπ’ αριθμ. 2501/10/1279-α/2012 έγγραφο του Τμήματος Τροχαίας Πύργου, στο οποίο αναφέρει ότι: «....η υπηρεσία μας δεν συνηγορεί για την απαγόρευση της στάθμευσης έμπροσθεν του καταστήματος του κ. Δίπλα Δημητρίου, καθ’ όσον δεν συντρέχουν ούτε και κατ’ εξαίρεση κάποιοι ειδικοί λόγοι που να επιβάλλουν ή έστω και να δικαιολογούν την ικανοποίηση του σχετικού αιτήματος ενώ και το δημόσιο συμφέρον επιτάσσει τον περιορισμό της «ιδιωτικοποίησης» των χώρων της δημόσιας κυκλοφορίας» 
Γ. Την υπ’ αριθμ. 97/2012 απόφαση της Δημοτικής Κοινότητας Πύργου η οποία συμφωνεί με τα όσα αναγράφονται στο έγγραφο του Τμήματος Τροχαίας Πύργου

    Ε ι σ η γ ε ί τ α ι  στο Δημοτικό Συμβούλιο να απορριφθεί η αίτηση του κ. Δίπλα Δημητρίου.

    Κατόπιν των ανωτέρω ο Πρόεδρος κάλεσε το Σώμα, να αποφασίσει επί του ανωτέρω θέματος.

Το Δημοτικό Συμβούλιο Πύργου

    Έχοντας υπόψη:

· Τις διατάξεις του άρθρου 79 του ΚΔΚ (Ν.3463/2006) 

· Την υπ’ αριθμ. 18619/20-4-2012 αίτηση του κ. Δίπλα Δημητρίου
· Το υπ’ αριθμ. 2501/10/1279-α/2012 έγγραφο του Τμήματος Τροχαίας Πύργου

· Την υπ’ αριθμ. 97/2012 απόφαση της Δημοτικής Κοινότητας Πύργου (η οποία βάσει του άρθρου 87 του Ν.3852/2010 απεστάλη στο γραφείο Δημάρχου και μέσω αυτού, με το αριθμ. 674Δ/18-9-2012 έγγραφο, στην Επιτροπή Ποιότητας Ζωής)

· Την υπ’ αριθμ. 96/2012 απόφαση της Ε.Π.Ζ.  και μετά από διαλογική συζήτηση

Ομόφωνα  Α π ο φ α σ ί ζ ε ι

    Απορρίπτει την αίτηση του κ. Δίπλα Δημητρίου για απαγόρευση της  στάθμευσης έμπροσθεν του καταστήματός του, επί της οδού Αλφειού 91, καθ’ όσον δεν συντρέχουν ούτε και κατ’ εξαίρεση κάποιοι ειδικοί λόγοι που να επιβάλλουν ή έστω και να δικαιολογούν την ικανοποίηση του σχετικού αιτήματος ενώ και το δημόσιο συμφέρον επιτάσσει τον περιορισμό της «ιδιωτικοποίησης» των χώρων της δημόσιας κυκλοφορίας.
  Οι Δημοτικοί Σύμβουλοι κ.κ. Γ. Θεοδωρέλος – Χαρίτος, Κ. Μπίρμπας, Α. Ανδρικόπουλος, Δ. Αντωνέλος, Γ. Λιατσής, Κ. Γεράνιος, Δ. Λιατσής, Γ. Κουρμπανάς, Χ. Γιάνναρος και Α. Καραμπέτσος ήσαν απόντες, όταν ο Πρόεδρος του Δημοτικού Συμβουλίου έθεσε το θέμα προς συζήτηση και έγκριση.
Η παρούσα απόφαση έλαβε αύξοντα αριθμό 371/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                            ΤΑ ΜΕΛΗ                   Ο ΓΡΑΜΜΑΤΕΑΣ

Εκ των πρακτικών του Δ.Σ.

Πύργος  4-12-2012

